### Beslutningstema

I denne sag skal besluttes, om Tønder Kommune vil sælge en erhvervsgrund, [adresse] 10, Torben Østergaard, matr. 26 Margrethe-Kog under hvilke vilkår og til hvilken mindstepris.

### Historik

Grunden beliggende [adresse] 10 i Højer er udlejet til ejer af bygningen på grunden (bygning på lejet grund).

### Sagsfremstilling

Forvaltningen har fået en henvendelse om salg af en erhvervsgrund på 553 m2, mart. 26 Margrethe-Kog, Torben Østergaard, beliggende [adresse] 10 i Højer.

Tønder Kommune ejer idag alene grunden, idet bygningen som er opført, er på lejet grund og netop udbudt til salg for 1.998.000 kr.

Bygningen på grunden anvendes idag som cafe/spisested ([adresse]).

Ejendomsmægleren fra EDC Erhverv Poul Erik Bech har i den forbindelse taget kontakt til forvaltningen for at få afklaret muligheden for, at en ny ejer af bygningen også vil kunne købe grunden.

Lejekontrakten for bygningen er tegnet for en 49 års periode, startende i år 1989 (daværende Højer Kommune). Den gældende kontrakt udløber således i 2038, og kan ikke uden videre overtages af en ny ejer af bygningen, idet det ifølge kontraktens vilkår 1 fremgår, at kontraktens løbetid kan genforhandles ved ejerskifte.

Efter et salg af bygningen vil en ny ejer kunne ønske at indgå ny aftale med kommunen om leje af grunden. Forvaltningen har derfor oplyst, at der jf. gældende praksis i Tønder Kommune max. vil kunne forventes en lejeaftale på 20 år, med mulighed for forlængelse, og at lejeprisen ved indgåelse af ny kontrakt vil udgøre 27.650 kr. årligt, svarende til 50 kr. pr. m2, som fremadrettet pristalsreguleres med det almindelige pristal.

For at have muligheden for at kunne hjemtage finansiering af bygningerne, vil en ny ejer skulle købe grunden, eller forhandle en ny lejeaftale. Forvaltningen har i forbindelse med henvendelsen bedt EDC Kenneth Winther om en vurdering af grundprisen, samt indhentet en ekstern vurdering. EDC vurderer grunden til 100.000 kr. ekskl. moms, og Ejendomsmægler Jack Bach vurderer grunden til 200.000 kr. ekskl. moms. Det forslås derfor, at grunden udbydes til salg for en markedspris svarende til en gennemsnitspris på 150.000 kr. ekskl. moms. Dette vil svare til 271,25 kr. pr. m2.

Ifølge udbudsbekendtgørelsen skal kommunale grunde udbydes offentligt til salg. Offentligt udbud kan dog undlades med Ankestyrelsens samtykke ved salg, hvor der foreligger særlige forhold, der kan begrunde undladelse af offentligt udbud.

Nanna Iversen udtrykker, at han har interesserede købere.

For at opnå et samlet salg af grund og bygning foreslås, at forvaltningen søger Ankestyrelsen om tilladelse til salg af grunden uden offentligt udbud med den særlige begrundelse, at det er ejeren af bygningen på grunden, som ønsker at erhverve grunden for at opnå investeringssikkerhed for finansieringen af køb af bygningen. En forudsætning for Ankestyrelsens samtykke vil være, at grunden sælges til markedsprisen.

Ved afslag fra Ankestyrelsen foreslås, at grunden udbydes offentligt til salg med projekt i 4 uger.

Hvis grunden ikke sælges, kan der indgås lejeaftale med køber af bygningen.

Direktøren for Teknik/Miljø, Service og Beskæftigelse indstiller, 19. januar 2023, pkt. 20:

at matr. 26 Margrethe-Kog udbydes til salg til en mindstepris på 150.000 kr. ekskl. moms,

at Ankestyrelsen søges om fritagelse for offentligt udbud, og salg til bygningens ejer.

at ved Ankestyrelsens afslag på fritagelse, udbydes grunden til salg med projekt i offentligt udbud i 4 uger,

at hvis leje alternativt kommer på tale fastlægges lejeperioden til max. 25 år med en lejeindtægt for 2023 på 27.650 kr, som fremover pristalsreguleres, og

at sagen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 10. januar 2023, pkt. 18:

Indstillingen anbefales.

Beslutning fra Økonomiudvalget, 19. januar 2023, pkt. 20:

Grunden sættes til salg, efter at der er indhentet ny mæglervurdering. Grunden sættes til salg i offentligt udbud og med projekt.

Sagen genoptages

I forlængelse af Økonomiudvalgets beslutning er der indhentet en yderligere ejendomsmægler vurdering fra Mikkelsens Ejendomsmægler i Toftlund.

Der foreligger nu 3 eksterne vurderinger:
EDC Kenneth Winther (En anden afdeling sælger bygningerne), som vurderer grunden til 100.000 kr. ekskl. moms.
Zenia Mathiasen, som vurderer grunden til 200.000 kr. ekskl. moms.
Robert Jensen, Mikkelsens Ejendomsmægler, som vurderer grunden til 175.000 kr. ekskl. moms.

[adresse] 10 omfatter et grundareal på 553 m2. Grunden er bebygget og udlejet til ejeren af bygningerne på grunden. Opmærksomheden henledes på, at lejekontrakten ikke kan opsiges af hverken kommunen eller en evt. ny ejer af grunden før om tidligst 14 år, medmindre bygningen skifter ejer.

I forlængelse af beslutningen i Økonomiudvalget foreslås, at grunden udbydes offentligt med projekt i en kort periode på 4 uger.

### Økonomi

Lejeindtægt for 2022 er 10.535,23 kr./år (der er ikke moms på lejeindtægter).

Lejeindtægt 2023 er 27.650,- kr./år

Omkostninger ved salg anslået til 10.000 kr. inkl. moms.

### Lovgrundlag

Udbudsbekendtgørelsen.

### Direktøren for Teknik/Miljø, Service og Beskæftigelse indstiller,

at matr. 26 Margrethe-Kog udbydes til salg til en mindstepris på 200.000 kr. ekskl. moms,

at grunden udbydes til salg med projekt i offentligt udbud i 4 uger,

at hvis leje alternativt kommer på tale fastlægges lejeperioden til max. 25 år med en lejeindtægt for 2023 på 27.650 kr, som fremover pristalsreguleres, og

at indstillingen videresendes til Kommunalbestyrelsen.

Beslutning fra Økonomiudvalget, 9. februar 2023, pkt. 23:

Indstillingen anbefales.

### Beslutning

Indstillingen godkendt.